అగాథా సంగ్మా

అగాథా సంగ్మా (జననం. జూలై 24 1980) భారత దేశంలో 15వ లోక్‌సభకు చెందిన పార్లమెంట్ సభ్యులు. ఈమె మేఘాలయ లోని "తుర" పార్లమెంట్ నియోజకరవర్గం నుండి 2009 పార్లమెంట్ ఎన్నికలలో నేషనలిస్టు కాంగ్రెస్ పార్టీ (ఎన్.సి.పి) నుండి ఎన్నికైనారు. ఈమె అతిపిన్న వయసులో లోక్సభ సభ్యురాలయిన మహిళగా చరిత్ర సృష్టించారు. ఈమె యు.పి.ఎ-2 ప్రభుత్వం లో అతి పిన్నవయస్కురాలైన మంత్రిణిగా యున్నారు.

ప్రారంభ జీవితం
అగాథా సంగ్మా న్యూఢిల్లీ లో మాజీ లోక్‌సభ స్పీకర్ అయిన పి.ఎ.సంగ్మా, సొరదిని కె సంగ్మాలకు జన్మించింది. ఆమె మేఘాలయ లోని వెస్ట్ గారో హిల్స్ లో నివాసముంటున్నారు. ఆమె సోదరుడు "కోన్రాడ్ సంగ్మా" మేఘాలయ రాష్ట్ర అసెంబ్లీ కి ప్రతిపక్ష నాయకునిగా యున్నారు.

విద్య
ఈమె పూణె విశ్వవిద్యాలయం నుండి ఎల్.ఎల్.బి డిగ్రీని పొందారు. ఆ తర్వాత ఆమె ఢిల్లీ హైకోర్టులో న్యాయవాదిగా చేరారు. ఆమె యు.కె లోని నొట్టింగం విశ్వవిద్యాలయ్ంలో ఎన్విరాన్‌మెంటాల్ మేనేజిమెంట్ లో మాస్టర్స్ డిగ్రీని పొందారు.

కెరీర్
అగాథా సంగ్మా 2008 లో రీ పోలింగ్ లో 14 వ లోక్‌సభకు మొట్టమొదటిసారిగా ఎన్నికైనారు. ఆమె తండ్రి మాజీ లోక్‌సభ స్పీకర్ అయిన పి.ఎ.సంగ్మా రాష్ట్ర రాజకీయాలలో చేరేందుకు తన పదవికి రాజీనామా చేయడం ఫలితంగా జరిగిన రీ పోలింగ్ లో ఈమె గెలుపొందారు. ఆ తర్వాత 15 వ లోక్‌సభ ఎన్నికలలో కూడా ఎన్నికై అతి పిన్న వయసు గల పార్లమెంటు సభ్యులుగా యున్నారు. తన 29 వ యేట 15వ లోక సభలో అతిపిన్న వయస్కురాలైన మంత్రిణిగా యున్నారు. ఆమె రూరల్ డెవలప్ మెంట్ శాఖకు మాజీ మంత్రిణి. ఆమె ఆమె పదవిని అక్టోబరు 2012న రాజీనామా చేశారు. అగర్థా సంగ్మా ఒక న్యాయవాది, పర్యావరణవేత్త, ఒక ఔత్సాహిక ఫోటోగ్రాఫర్

మూలాలు

ఇతర లింకులు
 Agatha K. Sangma Profile at Govt. of India website

1980 జననాలు
జీవిస్తున్న ప్రజలు
14వ లోక్‌సభ సభ్యులు
15వ లోక్‌సభ సభ్యులు
మేఘాలయ వ్యక్తులు
మహిళా రాజకీయ నాయకులు
మేఘాలయ రాజకీయ నాయకులు